Source: https://op.europa.eu/portal2012-portlet/html/downloadHandler.jsp?identifier=9ec121ef-264f-4f6b-9701-d968a4aac037&format=xhtml&language=et&productionSystem=cellar&part=
Timestamp: 2020-01-25 06:34:48+00:00
Document Index: 625770

Matched Legal Cases: ['Kohus ', 'Kohus ', 'Kohus ', 'Kohus ', 'Kohus ', 'Kohus ']

C_2011154ET.01000101.xml
2010. AASTA EELARVE HALDAMISE JA FINANTSJUHTIMISE ARUANNE
Ülevaade 2010. aasta eelarve täitmisest
2010. aasta eelarve täitmine peatükkide lõikes
Lisa I:
2010. aasta laekumised peatükkide lõikes võrreldes 2009. aasta laekumistega
2010. aasta tulud – Kindlaksmääratud nõuded ja ülekantud nõuded
Lisa III:
2010. aasta assigneeringute kasutamine peatükkide lõikes võrreldes 2009. aasta assigneeringutega
Lisa IV:
2010. aasta assigneeringute kasutamise üksikasjad (jooksva eelarveaasta assigneeringud ja eelmisest eelarveaastast automaatselt üle kantavad assigneeringud)
Sihtotstarbeliste tulude kasutamine 2010. aastal
2010. aasta eelarvevahendite ümberpaigutused finantsmääruse artiklite 22 ja 24 alusel
Aruanne, mis vastavalt finantsmääruse artiklile 122 ja selle rakenduseeskirjade artiklile 185 on lisatud Euroopa Liidu Kohtu 2010. aasta raamatupidamisaruandele, sisaldab eelkõige andmeid assigneeringute kasutamise määra kohta. Samuti on esitatud kokkuvõttev teave 2010. aasta eelarve assigneeringute ümberpaigutuste kohta erinevate eelarvepunktide vahel.
Käesoleva aruande 2. peatükk annab üldise ülevaate eelarve täitmisest 2010. aastal ja 3. peatükis on eelarveridade muutuste üksikasjalikum analüüs eelarve peatükkide lõikes. Lõpuks on lisades arvandmeid sisaldavate tabelite kujul esitatud üksikasjalik teave sama 2010. aasta eelarve täitmise kohta.
Selles osas, mis puudutab otseselt õigusemõistmisega seotud tegevust, võib lugeja tutvuda Euroopa Liidu Kohtu 2010. aasta aruandega Curia veebilehel (http://curia.europa.eu), kus on esitatud üksikasjalik teave ja statistika õigusemõistmise kohta Euroopa Kohtus, Üldkohtus ja Avaliku Teenistuse Kohtus.
2. ÜLEVAADE 2010. AASTA EELARVE TÄITMISEST
2.1. Tulud
Euroopa Liidu Kohtu 2010. eelarveaasta prognoositud tulud on 39 957 000 eurot.
Nagu näitab järgnev tabel 1, on 2010. eelarveaasta jooksul kindlaksmääratud nõuded 44 043 087 eurot, mis on prognoositust 10,23 % rohkem (1).
Prognoositud tulud ja kindlaksmääratud nõuded
Prognoositud tulud 2010
Kindlaksmääratud nõuded 2010
Tulud institutsioonide heaks töötavatelt isikutelt
Tulud institutsiooni haldustegevusest
Mitmesugused tulud
Võib täheldada, et 4. jaotise tulud (peamiselt laekumised liikmete ja personali palkadelt maksude ja sotsiaalkindlustusmaksetena) moodustavad väga suure osa kõikidest tuludest (97,54 %); 5. ja 9. jaotise (peamiselt hoonete T ja Tbis teatud osa üürimaksete hüvitamine kontrollikoja ja tõlkekeskuse poolt, tulu väljaannete müügist, telekommunikatsiooni tasud ja finantstulu) osakaal jääb alla 2,46 %.
Lisades I ja II on esitatud täiendavad arvandmed kõigi tuluvoogude kohta (laekumised ülekantud nõuetelt, laekumised kindlaksmääratud nõuetelt ja laekumised kogutud nõuetelt).
Möödunud eelarveaasta laekumiste kohta ülekantud nõuetelt näitab järgnev tabel 2, et 4. jaotise laekumised moodustavad suurema osa kõikidest 2010. aasta laekumistest ülekantud nõuetelt (75,93 %).
Laekumised ülekantud nõuetelt
Ülekantud assigneeringud aastast 2009 aastasse 2010
2.2. Kulud
2.2.1. Eelarveaasta assigneeringud
Euroopa Liidu Kohtu 2010. aasta eelarves ette nähtud eelarveaasta assigneeringud on 329 300 000 eurot.
Nagu nähtub järgnevast tabelist 3, on 2010. aasta eelarve täitmine 323 784 221,31 eurot, mis kajastab lõplike assigneeringute kasutamise määra 98,32 %, jäädes endiselt väga kõrgeks ja ületades 98 % nagu ka 2009. aastal.
Samuti võib täheldada, et liikmete ja personalikulud (1. jaotise kulud) moodustasid kolm neljandikku Euroopa Liidu Kohtu eelarvest, nagu varasematelgi aastatel.
Eelarveaasta assigneeringute kasutamine
Eelarveaasta assigneeringud 2010
Eelarveaasta kulukohustused 2010
Institutsiooni heaks töötavad isikud
Hooned, mööbel, seadmed ja mitmesugused tegevuskulud
Institutsiooni eriülesannete täitmise kulud
Muud kulud (2)
Lisades III ja IV on esitatud täiendavad arvandmed 2010. eelarveaasta assigneeringute kasutamise kohta (üksikasjalikud andmed kasutamise kohta eelarveridade lõikes võrreldes 2009. aastaga).
2.2.2. Ülekantud assigneeringud
Järgnev tabel 4 näitab, et 2009. eelarveaastast 2010. eelarveaastasse üle kantud assigneeringud, kokku 18 228 846,03 eurot, on väga suures osas ära kasutatud (84,9 %).
Ülekantud assigneeringute kasutamine
Maksed ülekantud assigneeringutelt
Lisas IV on esitatud täiendavad arvandmed 2009. eelarveaastast 2010. eelarveaastasse üle kantud assigneeringute kasutamise kohta.
2.2.3. Sihtotstarbelisele tulule vastavad assigneeringud
Olgu märgitud, et finantsmääruse artikli 18 kohaselt võib teatud tulusid kasutada kindlate kululiikide rahastamiseks. Seega kujutab sihtotstarbeline tulu endast täiendavaid assigneeringuid, mida institutsioon võib kasutada.
Järgnevas tabelis 5 on peatükkide lõikes üksikasjalikult näidatud ühest eelarveaastast teise üle kantud sihtotstarbelised tulud ning eelarveaasta kestel kindlaksmääratud ja saadud sihtotstarbelised tulud.
Sihtotstarbelise tulu kasutamine
Ülekantud sihtotstarbeline tulu aastast 2009 aastasse 2010
Sihtotstarbeline tulu 2010
Maksed 2010
Ülekantud sihtotstarbeline tulu aastast 2010 aastasse 2011
Nagu näitab tabel 5, oli 2010. aastal kindlaksmääratud sihtotstarbelisest tulust saadud assigneeringute summa 1 022 289,69 eurot, millest ligi 90 % vastab järgmistele tuludele:
hoonetega seotud kulude hüvitamine teiste institutsioonide kasutusse antud ruumide osas (594 526 eurot);
Euroopa Kohtu selliste väljaannete nagu kohtulahendite kogumike müügist saadud tulu (177 030 eurot);
telefoni- või postikulude hüvitamine (119 106 eurot).
Lisas V on esitatud täiendavad üksikasjalikud arvandmed sihtotstarbeliste tulude kasutamise kohta.
2.2.4. Assigneeringute ümberpaigutused
Finantsmääruse artiklite 22 ja 24 alusel tegi Euroopa Liidu Kohus 2010. eelarveaastal 17 eelarvevahendite ümberpaigutust kogusummas 8 345 278 eurot, mis on väiksem aastal 2009 tehtud samalaadsete ümberpaigutuste summast (9 345 304 eurot).
Kooskõlas finantsmääruse artikli 22 lõikega 2 ja artikli 24 lõikega 4 on eelarvepädevale asutusele esitatud teave seitsme assigneeringu ümberpaigutuse kohta. Nende summa on kokku 5 621 700 eurot ja see moodustab suurema osa (67 %) eelarveaasta ümberpaigutuste kogusummast. Mis puudutab 1. jaotist, siis määratlemata otstarbega assigneeringute (ligikaudu 3 miljonit eurot) vabastamine võimaldas erijuhtumil alates 2009. aasta juulist tagantjärele välja maksta töötasu (1,85 % ulatuses) vastavalt otsusele, mille nõukogu tegi 2010. aasta detsembris tulenevalt Euroopa Kohtu otsusest (3). Ühtlasi on tõlkevaldkonnas sisseostetavatele teenuste jaoks eraldatud täiendavaid assigneeringuid 1 miljoni euro ulatuses, et toime tulla suure töökoormusega, mis oli tingitud institutsiooni töömahu kasvust õigusemõistmise valdkonnas. Mis puudutab 2. jaotist, siis ligikaudu 1 miljoni euro suuruses summas on suurendatud eelmakseid Euroopa Kohtu hoonete renoveerimise ja laiendamise kinnisvaraprojekti eest eesmärgiga vähendada Luksemburgi ametiasutustega sõlmitud kapitalirendilepingu maksetest tingitud tulevasi eelarvelisi kohustusi.
Peale selle on eelarvepädevat asutust teavitamata, nagu sätestab finantsmääruse artikli 22 lõige 4, tehtud kümme ümberpaigutust kogusummas 2 723 578 eurot.
Lisas VI on esitatud üksikasjalikud andmed kõigi assigneeringute ümberpaigutuste kohta kokku ja asjaomaste eelarveridade lõikes.
3. 2010. AASTA EELARVE TÄITMINE PEATÜKKIDE LÕIKES
3.1. JAOTIS 1 – Institutsiooni heaks töötavad isikud
Nagu näitab järgnev tabel 6, on 1. jaotise lõplikud eelarvelised eraldised 2010. eelarveaastaks 248 514 000 eurot ja see moodustab veidi üle 75 % kogu Euroopa Liidu Kohtu eelarvest. Neid assigneeringuid on kasutatud summas 243 614 674,62 eurot, st kasutamise määr on endiselt väga kõrge – 98,03 % (2009. aastal 98,71 %).
Jaotis 1
2010. eelarveaasta assigneeringud
2010. eelarveaasta kulukohustused
Täidetud %
Institutsiooni liikmed
Ametnikud ja ajutised teenistujad
Muud teenistujad ja teenuste osutamine kolmandate isikute poolt
Institutsiooni heaks töötavate isikutega seonduvad muud kulud
3.1.1 Peatükk 10 – Institutsiooni liikmed
Selle peatüki lõplikud assigneeringud summas 32 267 000 eurot on leidnud kasutamist 30 180 903,86 euro ulatuses ehk kasutamise määr on 93,53 % (2009. aastal 97,12 %).
Tuleb märkida, et liikmete töötasu assigneeringute kasutamise määra teatavad muutused on seotud erinevustega, mis paratamatult ilmnevad nõukogu poolt otsustatud töötasu kasvumäära ja eelarve koostamise ajal prognoositava kasvumäära vahel (1. jaanuaril 2010 + 1,85 % erinevalt prognoosist + 2,1 % ning 1. juulil 2010 + 0,01 % erinevalt prognoosist + 2,5 %). Selle tulemusena saavutatud assigneeringute kokkuhoid ja määratlemata otstarbega assigneeringute (386 000 eurot) vabastamine võimaldasid muu hulgas toime tulla ka sellise töötasu tagantjärele väljamaksmise erijuhtumiga (1,85 %), mida on mainitud punktis 2.2.4.
Peale selle on õigusaktidest tulenevate kulude osas saavutatud teatav assigneeringute kokkuhoid summas veidi üle miljoni euro neis eelarvepunktides, mis on seotud kolme kohtu liikme volituste uuendamisega (ajutised hüvitised, õigused seoses teenistusse astumise, teisele tööle üleviimise või teenistusest lahkumisega). Sellised erinevused tulenevad eelarve ettevalmistamise tavalisest korrast, mis nõuab, et liikmete volituste uuendamise prognoosid oleks tehtud väga varakult (ligikaudu poolteist aastat enne uuendamise kuupäeva) ja konservatiivselt, kuid liikmete volituste tegelik uuendamine toimub ühtaegu nii liikmesriikide otsuste kui ka kohtute liikmete isiklike otsustuste tulemusena.
2010. aastal ei ole 10. peatükist tehtud ühtki assigneeringute ümberpaigutust eelarve muudesse peatükkidesse.
3.1.2. Peatükk 12 – Ametnikud ja ajutised teenistujad
Selle peatüki lõplikud assigneeringud summas 194 718 000 eurot on leidnud kasutamist 192 360 236,34 euro ulatuses, st kasutamise määr on väga kõrge 98,79 % (2009. aastal 98,96 %).
Nagu ka 2009. aastal, on jätkuvalt saadud häid tulemusi tänu väga aktiivsele töölevõtmise poliitikale kõikides Euroopa Kohtu teenistustes. 2010. aasta lõpus oli täidetud ametikohtade osakaal ligikaudu 98 %, mis on märkimisväärne, kui arvestada personali tavalist liikumist institutsiooni ametikohtade üldarvu (1 927 ametikohta) silmas pidades. Samuti on oluline meenutada, et ränga majanduskriisi tingimustes ei taotlenud Euroopa Kohus 2010. aastaks ühtki uut ametikohta, arendades intensiivsemalt oma ümberpaigutamispoliitikat teatavate esmaste vajaduste asutusesiseseks rahuldamiseks.
Sarnaselt 10. peatüki assigneeringutega on täheldatav, et teatavad muutused 12. peatükis ametnike ja ajutiste teenistujate töötasudeks ette nähtud assigneeringute kasutamises on seotud erinevustega, mis paratamatult ilmnevad nõukogu poolt otsustatud töötasu kasvumäära ja eelarve koostamise ajal prognoositava kasvumäära vahel (1. jaanuaril 2010 + 1,85 % erinevalt prognoosist + 2,1 % ning 1. juulil 2010 + 0,01 % erinevalt prognoosist + 2,5 %).
Selliselt saavutatud assigneeringute kokkuhoid ja määratlemata otstarbega assigneeringute (2,38 miljonit eurot) vabastamine võimaldasid toime tulla ka sellise töötasu tagantjärele väljamaksmise erijuhtumiga (1,85 %), mida on mainitud punktis 2.2.4. Samuti võimaldasid need teha miljoni euro suuruse ümberpaigutuse, et täiendada 14. peatüki assigneeringuid eelarvepunktis 1 4 0 6 „Keelevaldkonnas sisseostetavad teenused”.
3.1.3. Peatükk 14 – Muud teenistujad ja teenuste osutamine kolmandate isikute poolt
Üldiselt on selle peatüki lõplikud assigneeringud summas 16 550 000 eurot leidnud kasutamist 16 242 289,99 euro ulatuses, st kasutamise määr on kõrge 98,14 % (2009. aastal 99,5 %).
Peaaegu kõik 14. peatüki lõplikud assigneeringud on koondunud kahte eelarvepunkti. Ligikaudu üks kolmandik assigneeringutest paikneb punktis 1400„Muud teenistujad”, mille kasutamise määr on jäänud kõrgeks (veidi üle 96 %). Ülejäänud kaks kolmandikku paikneb punktis 1406„Kolmandate isikute tõlkealased tugiteenused”, mille kasutamise määr on peaaegu 100 %.
Viimasena nimetatud eelarvepunktis, kuhu kuuluvad kolmandate isikute osutatud teenused kirjaliku ja suulise tõlke alal, tuleb nentida, et vaatamata organisatsioonilistele meetmetele, mida Euroopa Kohus on oma tõlkevajaduste piiramiseks viimastel aastatel võtnud, on kirjaliku tõlke töökoormus 2010. aastal võrreldes 2009. aastaga rohkem kui 12 % võrra kasvanud. Samuti, kuna Euroopa Kohus soovis hoiduda uute ametikohtade taotlemisest 2010. aastal, osutus vajalikuks asutusevälise alltöövõtu ulatuslikum kasutamine ja vastavate assigneeringute täiendamine 1 miljoni euroga, mis pärinevad 12. peatükist.
3.1.4. Peatükk 16 – Institutsiooni heaks töötavate isikutega seonduvad muud kulud
Selle peatüki lõplikud assigneeringud summas 4 979 000 eurot on leidnud kasutamist 4 831 244,43 euro ulatuses, st kasutamise määr on kõrge – 97,03 % (2009. aastal 96,97 %).
Kaks eelarvepunkti hõlmavad 79 % selle peatüki lõplikest assigneeringutest. Need on punkt 1612„Erialane täiendusõpe”, mille kasutamise määr on jäänud kõrgeks (ligi 97 % nagu 2009. aastal), ja punkt 1654„Laste päevakeskus”, mille kasutamise määr on 100 %.
3.2. JAOTIS 2 – Hooned, mööbel, seadmed ja mitmesugused tegevuskulud
Nagu näitab järgnev tabel 7, olid 2. jaotise lõplikud assigneeringud 2010. eelarveaastal 80 746 000 eurot, mis moodustab veidi alla neljandiku Euroopa Liidu Kohtu kogueelarvest. Need assigneeringud on leidnud kasutamist 80 149 024,44 euro ulatuses, st kasutamise määr on väga kõrge – 99,26 % (2009. aastal sama määr).
Jaotis 2
Täitmise %
Hooned ja nendega seotud kulud
Infotehnoloogia, seadmed ja mööbel: ostmine, üürimine ja hooldus
Jooksvad halduskulud
Kohtumised ja konverentsid
Teave: hankimine, arhiveerimine, väljaandmine ja levitamine
3.2.1. Peatükk 20 – Hooned ja nendega seotud kulud
Selle peatüki lõplikud assigneeringud summas 59 350 000 eurot on leidnud kasutamist 59 082 644,75 euro ulatuses ehk 99,55 % (2009. aastal 99,96 %).
Pärast 20. peatüki assigneeringute suurt kasvu aastatel 2008–2009 (+ 33%) seoses uue kohtupalee hoonekompleksi valmimise ja kasutuselevõtmisega (4) on need assigneeringud stabiliseerunud võrreldes 2009. aasta tasemega (– 0,6 %).
Artikli 200„Hooned” ja artikli 202„Hoonetega seotud kulud” lõplikud assigneeringud moodustavad vastavalt 77 % (45 723 000 eurot) ja 23 % (13 627 000 eurot) selle peatüki koguassigneeringutest.
Artiklis 200„Hooned” on kulud eelarvepunktis 2000„Üür”10 841 538 eurot (kasutamise määr 100 %) ja need on seotud nelja hoone üürimisega (Allegro, GEOS, T-hoone ja T-bis-hoone), mille kasutamise vajadus säilib, arvestades seda, et vanu hooneid (tiibhooned A, B ja C), mida põhjalikult renoveeritakse, et viia need vastavusse erinevate riiklike standarditega, mis on jõustunud pärast ehituse lõppu (aastatel 1986–1993), ei kasutata.
Eelarvepunktis 2001„Kapitalirent” on kulud ligikaudu 33 miljonit eurot (kasutamise määr 100 %) ja see vastab peamiselt maksetele, mis kuuluvad tasumisele Luksemburgi ametiasutustega sõlmitud lepingute alusel Euroopa Kohtu eri hoonete ehitamise ja soetamise eest. Lisaks sai hea finantsjuhtimise huvides eelarve peatükkidest 20, 21, 23 ja 27 eraldatud assigneeringute teatavat ülejääki kasutada täiendavate eelmaksete tegemiseks lisaks alates 2007. aastast sooritatud eelmaksetele. See toiming on täiel määral kooskõlas suunistega, mida eelarvepädeva asutuse mõlemad allüksused soovitavad järgida ühenduse institutsioonide kinnisvaraprojektide puhul, et piirata nende projektide edaspidist koormat eelarvele.
Artiklis 202„Hoonetega seotud kulud” on kulud 13 454 818 eurot (kasutamise määr 98,74 %), mis hõlmab peaaegu kõik Euroopa Kohtu hoonete nõuetekohaseks kasutamiseks vajalikud puhastus- ja korrashoiukulud, energia tarbimise ning turvalisuse ja valve tagamise kulud. Pärast 2009. aastat, mil uue kohtupalee hoonete kasutamine oli suuresti alles sissetöötamisjärgus, on selgunud, et võetud meetmed (tehnilise sisseseade reguleerimine ja seadistamine, puhastus- ja korrashoiutööde ning turvalisuse ja valve tagamise tingimuste ratsionaliseerimine) on võimaldanud assigneeringute kokkuhoidu, mis on kasutatud eelmises lõigus osutatud eelmaksete tegemiseks.
3.2.2. Peatükk 21 – Infotehnoloogia, seadmed ja mööbel
Selle peatüki lõplikud assigneeringud summas 15 592 000 eurot on leidnud kasutamist 15 491 884,75 euro ulatuses, st kasutamise määr on väga kõrge – 99,36 % (2009. aastal 98,54 %).
Ligikaudu 90 % 21. peatüki lõplikest assigneeringutest on ette nähtud infotehnoloogia ja mööbliga seotud kuludeks.
Mis puutub artiklisse 210„Seadmed, kasutuskulud ning infotehnoloogia ja telekommunikatsiooniga seotud teenused”, siis erinevalt 2009. aastast rahuldas Euroopa Kohus oma vajadused infotehnoloogia ja telekommunikatsiooni valdkonnas materjali soetamiseks, sisseseade korrashoiuks ja rakenduste arendamiseks täiendavaid assigneeringuid kaasamata. Arvestades seda, kui suur on tema infotehnoloogiapark ja erirakendused, mille käigushoidmine on õigusemõistmise nõuetekohaseks toimimiseks elulise tähtsusega, on selline tulemus saavutatud ainult tänu esiteks institutsioonidevahelise koostöö eeliste kasutamisele nii palju kui võimalik ja teiseks tänu valivamale suhtumisele uutesse arendustesse.
Mis puudutab artiklit 212„Mööbel”, siis kõik eraldatud assigneeringud on leidnud kasutamist 100 %. Need assigneeringud on kasutatud, nagu oli ette nähtud, mööbli juurdeostmiseks ja osa mööbli renoveerimiseks (soetatud rohkem kui 15 aastat tagasi).
3.2.3 Peatükk 23 – Jooksvad halduskulud
Selle peatüki lõplikud assigneeringud summas 2 143 000 eurot on leidnud kasutamist 2 101 661,65 euro ulatuses ehk 98,07 % (2009. aastal 88,18 %).
21. peatüki lõplikest assigneeringutest, mis võrreldes 2009. aastaga on üldiselt 1,7 % vähenenud, on rohkem kui 78 % mõeldud kahte liiki kuludeks:
artikli 230„Kirja- ja kontoritarbed ja mitmesugused tarbekaubad” kulud summas 985 261 eurot (kasutamise määr 99,93 %, 2009. aastal 80,75 %);
artikli 236„Postimaksud” kulud summas 692 000 eurot (kasutamise määr 100 %, 2009. aastal 95,22 %).
Viimastel aastatel on juba saavutatud suur assigneeringute kokkuhoid eelkõige paberi arvelt, kuna institutsioonisiseselt kasutati üha enam elektroonilist teabevahetust. Niisiis on vähenemine 2010. aastal vähem märgatav, kuid 25 000 eurot oli siiski võimalik vabaks jätta ja ümber paigutada eelarvepunkti 2001„Kapitalirent”.
Postimaksudeks mõeldud eelarvet oli seevastu vaja täiendada 71 000 euroga, kuna ühtaegu tõusid ettearvatust rohkem postitariifid ja kasvas postisaadetiste maht (eeskätt tähitud kirjad, mis on otseselt seotud Euroopa Kohtu menetletavate kohtuasjade arvu olulise suurenemisega).
Lõpuks hõlmab artikkel 238 suhteliselt piiratud eelarvevahendeid, et edendada poliitikat, mille eesmärk on Euroopa Kohtu töötajate keskkonnasäästlikum liikuvus nii tööletulekul kui ka ametiasjus liikumisel institutsiooni eri hoonete vahel. Seda eelarvet tuli täiendada 45 000 euroga vastavalt Luxembourgi linnavalitsusega sõlmitud lepingule, kuna linnaliinibusside kasutajate arv osutus ettearvatust suuremaks.
3.2.4 Peatükk 25 – Kohtumised ja konverentsid
Selle peatüki lõplikud assigneeringud summas 798 000 eurot on leidnud kasutamist 629 948,85 euro ulatuses ehk 78,94 % (2009. aastal 93,28 %).
Need assigneeringud on valdavalt mõeldud Euroopa Kohtu protokollilise tegevuse ja institutsiooni külastamisega seotud kulude katmiseks.
Protokollilises tegevuses paistab 2010. aastal silma rida olulisi üritusi:
mitu pidulikku kohtuistungit, muu hulgas istungid, millel andsid pidulikud tõotused 2009. aasta lõpus ametisse astunud komisjoni president ja liikmed, 2010. aasta kestel ametisse astunud kontrollikoja liikmed ja Üldkohtu liikmed seoses volituste uuendamisega, mis toimusid 2010. aasta oktoobris;
kollokvium Avaliku Teenistuse Kohtu asutamise 5. aastapäeva puhul.
Mis puudutab Euroopa Kohtu külastamist, siis selle korraldamine vastab vajadusele anda õigusvaldkonnas töötavatele isikutele ja õigusüliõpilastele parimat teavet kohtuinstitutsiooni ja Euroopa Liidu kohtupraktika kohta. Liikmesriikide kohtunikega kohtumisi korraldades (nõupidamised ja seminarid) taotleb Euroopa Kohus järjepidevalt eesmärki viia liikmesriikide kohtunikud esiteks kurssi institutsiooni töökorralduse, eelotsusetaotluse lahendamise korra ja Euroopa Liidu õiguspraktikaga ja teiseks pakkuda kohtunikele „foorumit”, kus nad saavad omavahel kohtuda.
Kuna eelarvekalkulatsioonid sellist liiki tegevuse jaoks on juba oma olemuselt ebakindlamad, siis on 2009. aastaga võrreldes assigneeringute kasutamise madalam määr seletatav sellega, et 2010. aastal on täheldatav tegevustaseme langus.
3.2.5. Peatükk 27 – Teave: hankimine, arhiveerimine, väljaandmine ja levitamine
Selle peatüki lõplikud assigneeringud summas 2 863 000 eurot on leidnud kasutamist 2 842 884,44 euro ulatuses ehk 99,3 % (2009. aastal 99,22 %).
Selle peatüki assigneeringud on mõeldud kahte liiki kuludeks, mis täiel määral toetavad õigusemõistmise toiminguid:
artikli 272„Dokumenteerimis-, raamatukogu- ja arhiveerimiskulud” kulud summas 1 162 884 eurot (kasutamise määr 100 %). Tuleb meenutada, et kuigi need kulud on paratamatult vajalik investeering kolme kohtu ja institutsiooni teenistuste tõrgeteta töö tagamisse, on assigneeringute summa tahtlikult külmutatud 2009. aasta tasemel;
artikli 274„Väljaandmine ja levitamine” kulud summas 1 680 000 eurot (kasutamise määr 100 %). Need kulud toetavad sisuliselt kohtuotsuste ja kohtujuristi ettepanekute ning kolme kohtu kohtulahendite kogumike avalikku levitamist. Võrreldes 2009. aastaga on assigneeringute taseme langus suur (ligi 28 %) ja see on seletatav peamiselt soodsamate tingimustega, mis tulenevad väljaannete talituse sõlmitud uutest lepingutest Euroopa Liidu Teataja väljaandmise kohta. Ka siin on liigseks osutunud assigneeringud andnud võimaluse täiendada teatavaid eelarveridu 20. peatükis (punkt 2001) ja 23. peatükis (artiklid 236 ja 238).
3.3. JAOTIS 3 – Institutsiooni eriülesannete täitmise kulud
Peatükk 37 – Teatavate institutsioonide ja organite kulud
Jaotise 3 lõplikud eelarvelised eraldised koosnevad ainult 37. peatüki assigneeringutest punktis 3710„Kohtukulud”. Need assigneeringud olid 2010. eelarveaastal 40 000 eurot, millest on leidnud kasutamist 20 522,25 eurot, st kasutamise määr on 51,3 % (2009. aastal 78,58 %).
Tegemist on kuludega, mis on institutsiooni kanda seoses tasuta õigusabiga ja millega kaetakse advokaaditasud ja muud tasud. Neid kulusid on raske prognoosida ja sellega on seletatav, miks nende eelarve vahendite kasutamise määr on eri aastatel väga erinev.
3.4. JAOTIS 10 – Muud kulud
Peatükk 10 0 – Määratlemata otstarbega assigneeringud
Esialgne eelarveline assigneering 485 700 eurot vastab 5 % kolmandate isikute osutatud kirjaliku tõlke teenuste jaoks aastas ette nähtud assigneeringute summast, mis jäeti 2010. aasta eelarvemenetluses reservi. Euroopa Parlament hääletas läbiva paranduse poolt, mis puudutas mitut Euroopa institutsiooni, oodates spetsiaalse aruande koostamist institutsioonidevahelise koostöö kohta kirjaliku tõlke valdkonnas. Reserv vabastati 2010. aasta juulikuu alguses eespool nimetatud summa ümberpaigutamisega eelarvepunkti 1406„Keelevaldkonnas sisseostetavad teenused”.
(1) See vahe on vaid 2,16 %, kui arvestada sihtotstarbelisi tulusid, mida saab kasutada korduvalt ja mis on eelarvemenetluses esialgse eelarve koostamise ajal varustatud märkusega „p.m.” (pro memoria), kuid mis võetakse nõuetekohaselt arvesse samas eelarves mahaarvamisega vastavatest eelarvepunktidest.
(2) Parlament jättis esialgu suurema osa institutsioonide puhul reservi 5 % keelevaldkonnas sisseostetavate teenuste assigneeringutest, oodates spetsiaalse aruande koostamist institutsioonidevahelise koostöö kohta selles valdkonnas. Reserv (485 700 eurot Euroopa Kohtu jaoks) on vabastatud alates 2010. aasta juulikuu algusest.
(3) Kohtuasi C-40/2010: hagi nõukogu 23. detsembri 2009. aasta määruse (EÜ, Euratom) nr 1296/2009 tühistamise nõudes.
(4) See hõlmab renoveeritud vana kohtupalee, kohtupaleed ümbritseva ringhoone, kaks kõrget torni ning Euroopa Kohtu vanu ja uusi hooneid ühendava galerii.
Ptk/Artikkel
Kindlaksmääratud nõuded 2009
Erinevus %
Laekumised institutsiooni liikmete, ametnike ja muude teenistujate töötasude, palkade ja hüvitiste maksustamiselt
Laekumised institutsiooni liikmete, ametnike ja muude alaliselt töötavate teenistujate töötasudelt makstavast erimaksust
Mitmesugused maksud ja mahaarvamised
Teenistujate sissemaksed pensioniskeemi
Teenistujate pensioniõiguste ülekandmine või tagasiostmine
Sissemaksed pensioniskeemi
Jaotis 4
Laekumised väljaannete, trükiste ja filmide müügist — Sihtotstarbeline tulu
Laekumised vallasvara ja kinnisvara müügist
Tulud investeeringutest või antud laenudest, institutsiooni kontodel olevatelt summadelt makstavad panga- ja muud intressid
Tulud investeeringutest või antud laenudest, panga- ja muud intressid
Tulu ebaõigesti makstud summade tagasimaksmisest — Sihtotstarbeline tulu
Muud institutsiooni haldustegevusega seotud tagasimaksed ja muud maksed — Sihtotstarbeline tulu
Muud institutsiooni haldustegevusega seotud maksed ja tagasimaksed
Kindlustushüvitistest laekunud tulud — Sihtotstarbeline tulu
Mitmesugused hüvitised
Jaotis 5
Jaotis 9
Eelarverida
Esialgne eelarve
Saadud tulu
Saadaolev tulu
40. peatükk kokku
41. peatükk kokku
50. peatükk kokku
52. peatükk kokku
57. peatükk kokku
58. peatükk kokku
90. peatükk kokku
2010. aastal toimunud muutused
Kokku ülekantud assigneeringud aastast 2009 aastasse 2010
2010. aasta kulukohustused
2009. aasta kulukohustused
Teatavate institutsioonide ja organite kulud
Jaotis 3
2010. aasta assigneeringute kasutamise üksikasjad
Jooksva eelarveaasta assigneeringud
Eelmisest eelarveaastast automaatselt üle kantavad assigneeringud
Ümberpaigutused
Eelarveaasta assigneeringud
Automaatselt ülekantavad assigneeringud
Aasta N-1
Töötasud ja toetused
Teenistusse asumise, üleviimise ja teenistuse lõppemisega seotud õigused
Ajutised hüvitised
Määratlemata otstarbega assigneering
Ületunnitöö tasu
Hüvitised teenistussuhte ennetähtaegse lõppemise korral
Muud teenistujad
Kohapealne koolitus ja ametnikevahetus
Muud sisseostetavad teenused
Keelevaldkonnas sisseostetavad teenused
Mitmesugused värbamiskulud
Töötajatevahelised sotsiaalsed suhted ja muud sotsiaalhoolekande kulud
Restoranid ja sööklad
Laste päevakeskus
Indeks 1 (jooksva eelarveaasta assigneeringud)
Indeks 4 (eelmisest eelarveaastast automaatselt üle kantavad assigneeringud)
Ümberpaigustused
Kinnisvara soetamine
Hoonete ehitamine
Tööruumide sisustamine
Kinnisvaraprojektidega seotud uuringud ja tehnoabi
Puhastusteenused ja korrashoid
Hoonete turvalisus ja valve
Muud hoonetega seotud kulud
Seadmete ja tarkvara ostmine, nendega seotud tööd ning nende hooldamine ja korrashoid
Kolmandate isikute osutatavad tarkvara ja süsteemide käitamise ja loomise teenused ning hooldusteenus
Tehnilised vahendid ja tehniline sisseseade
Peatükk 21
Kirja- ja kontoritarbed ja mitmesugused tarbekaubad
Õigusabikulud ja kahjuhüvitised
Muud tegevusega seotud halduskulud
Vastuvõtu- ja esinduskulud
Kohtumised, kongressid ja konverentsid
Teavitamise ja avalikel üritustel osalemise kulud
Õigusteabetalitus
Piiratud ulatusega konsultatsioonid, uuringud ja uurimused
Dokumenteerimis-, raamatukogu- ja arhiveerimiskulud
Üldväljaanded
Peatükk 27
Euroopa Aatomienergiaühenduse asutamislepingu artiklis 18 ette nähtud arbitraažikomitee
Peatükk 37
Institutsioonide eriülesannete täitmise kulud
Määratlemata otstarbega assigneeringud
Ettenägematute kulude reserv
Jaotis 10
Sihtotstarbeliste tulude kasutamine
Kokku Muud teenistujad ja teenuste osutamine kolmandate isikute poolt
Jaotis 1 –
Jaotis 2 –
Jaotis 3 –
Ümberpaigutus nr
Jaotisest jaotisesse
Peatükist peatükki
Artiklist artiklisse
Punktist punkti
Artiklist/Punktist
Artiklisse/Punkti
Eelarvepädevale asutusele esitatud ümberpaigutused (vastavalt artikli 22 lõikele 2 ja artikli 24 lõikele 4)
Töötasud ja toetused (Ametnikud ja ajutised teenistujad)
Hüvitised institutsiooni huvides teenistusest vabastamise puhul
Töötasud ja toetused (Liikmed)
Ümberpaigutused artiklite sees, mida ei ole esitatud eelarvepädevale asutusele (vastavalt artikli 22 lõikele 4)
2001 Kapitalirent